આ અદ્દભુત સ્થળને જોવાની ઘણા વર્ષોથી ઈચ્છા હતી, પણ મનમાં અવઢવ હતી કે, આટલી ઊંચાઈએ ટ્રેકિંગ કરાશે કે કેમ ? પણ પછી હિંમત કરીને અમે કેટલીક સખીઓ ત્યાં ટ્રેકિંગ માટે નીકળી પડી. ઑગસ્ટના બીજા સપ્તાહમાં અમારું ગ્રૂપ અમદાવાદથી ટ્રેન દ્વારા હરિદ્વાર પહોંચ્યું. ત્યાંથી બીજા દિવસે મીની બસમાં ગોઠવાઈ અમે જોશીમઠ તરફ રવાના થયાં. જોશીમઠથી બે રસ્તા ફંટાય છે. સીધો રસ્તો બદ્રીનાથ જાય, જ્યારે જમણી બાજુનો રસ્તો ગોવિંદઘાટ-ધાંધરિયા થઈ વેલી ઑફ ફલાવર્સ સુધી જાય.